OpenLLM-France/wikimedia huggingface dataset:
# Conjunt carrer Santa Bàrbara, 3-19 (l'Hospitalet de Llobregat)

El carrer de Santa Bàrbara és un carrer del barri Centre de l'Hospitalet de Llobregat (Barcelonès). El conjunt de cases entre els números 3 i 19 està protegit com a bé cultural d'interès local.

## Descripció

El carrer Santa Bàrbara s'estén entre la riera de la Creu i el carrer de l'Església. Al costat nord del carrer hi ha un conjunt de 9 cases unifamiliars entre mitgeres, de formes unitàries. Consten de planta baixa i un pis amb la teulada a dues vessants i el carener paral·lel a la façana principal. A la part de darrere tenien un hort i un pou, que actualment han desaparegut o s'han convertit en garatges. A la façana de cada casa hi ha una sola porta d'accés, petites finestres allindanades i algun balcó. Totes tenen una gran xemeneia de sortida de fums, col·locada sobre l'espai que correspon a la cuina.

## Història

És un conjunt del segle xix fet per a solucionar d'una manera planificada les noves necessitats d'habitatge d'una ciutat que començava a rebre l'impuls de la transformació industrial.
Les cases s'han mantingut pràcticament intactes des de la seva urbanització i és gairebé l'últim reducte que es conserva de l'ambient de poble rural de l'Hospitalet.

## Referències

* «Conjunt del carrer de Santa Bàrbara». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 abril 2012].
# Guillem Rubio i Vergara

Guillem Rubio i Vergara (Terrassa, 14 d'octubre de 1982), és un jugador català de bàsquet que juga a la posició d'aler pivot. Actualment es troba sense equip.

## Carrera esportiva

Va començar a jugar en federats amb la pedrera del Sant Pere Terrassa, fins a la categoria júnior on va formar part de les files inferiors de la Unió Manresana; va debutar a l'ACB en la temporada 1999-2000 amb el TDK Manresa. Després milità a les files de diferents equips de categories EBA i LEB fins que a la temporada 2004-05 tornà al conjunt manresà, procedent del CB Plasencia. Amb el Bàsquet Manresa hi va jugar durant quatre temporades, on va ser capità de l'equip. El 2009 va firmar amb l'Unicaja de Màlaga un contracte per tres temporades ampliable a una quarta. L'agost de 2011 va fitxar pel CB Sevilla per dues temporades, si bé en la temporada 2012-2013 fitxaria pel Lagun Aro. En acabar la temporada, quedaria sense equip, i realitzaria la pretemporada amb el València Basket Club.

### Selecció espanyola

El 14 d'agost del 2009 debutà amb la selecció espanyola, amb la qual estava concentrat en qualitat de convidat per a la gira de preparació de l'Eurobasket 2009, en un partit contra Cuba en què contribuí amb 4 punts a la victòria espanyola per 94 a 57, juntament amb Sergi Llull i Saúl Blanco.

## Referències

* 1 2 Guille Rubio s'incorpora al València Basket durant la pretemporada notícia al web del club del 30 d'agost de 2013
* ↑ «El Cajasol Banca Cívica cierra la contratación del ala-pívot Guille Rubio» (en castellà). acb.com, 02-08-2011. Arxivat de l'original el 2012-05-27. [Consulta: 3 agost 2012].
* ↑ «España aplasta a Cuba» (en castellà). elmundo.es, 14-08-2009. [Consulta: 3 agost 2012].

## Enllaços externs

* Guillem Rubio i Vergara jugador a l'ACB
# AEE

AEE té els següents significats:
* Agència Espacial Espanyola, organisme públic espanyol dedicat a l'exploració espacial
* Agència Espacial Europea, agència de la Unió Europea dedicada a l'exploració espacial
* Agència Europea de Medi Ambient (del seu nom en francès Agence Européenne pour l'Environnement), agència de la Unió Europea per a temes de medi ambient
* Àrea Econòmica Europea, acord de mercat únic entre els països de la Unió Europea i els de l'Associació Europea de Lliure Comerç
* Autoritat d'Energia Elèctrica, empresa pública responsable de l'energia elèctrica a Puerto Rico
* Associació Empresarial Eòlica, associació professional de les empreses productores d'energia eòlica d'Espanya
* Auñamendi Eusko Entziklopedia, enciclopèdia en línia de temes relacionats amb l'entorn cultural basc
* Associació d'Escriptors d'Euskadi, associació professional d'escriptors del País Basc
* Adult Entertainment Expo, fira anual de la indústria pornogràfica, organitzada per Adult Video News a Las Vegas (Estats Units)
* AEE també és el codi OACI d'Aegean Airlines, aerolínia amb seu a Atenes, Grècia
# Amphoriscus gastrorhabdifer

Amphoriscus gastrorhabdifer és una espècie d'esponja calcària, marina i amb espícules formades per carbonat de calci. L'esponja pertany al gènere Amphoriscus i a la família Amphoriscidae. El nom científic de l'espècie va ser publicat per primera vegada el 1932 per Maurice Burton.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Amphoriscus gastrorhabdifer (Burton, 1932). Accessed through: World Register of Marine Species at: http://marinespecies.org/aphia.php?p=taxdetails&id=164205 on 2021-03-13
# Munirita

La munirita és un mineral de la classe dels òxids. Rep el seu nom en honor de Munir Ahmad Khan (1926-1999), president de la Comissió de l'Energia Atòmica del Pakistan.

## Característiques

La munirita és un òxid de fórmula química NaVO₃·1,9H₂O. Cristal·litza en el sistema monoclínic en agregats fibrosos de forma irradiant o esfèrica, de fins a 3 mm. La seva duresa a l'escala de Mohs és 1 a 2.
Segons la classificació de Nickel-Strunz, la munirita pertany a «04.HD - Inovanadats» juntament amb els següents minerals: ansermetita, rossita, metarossita, metamunirita i dickthomssenita.

## Formació i jaciments

La munirita apareix en pedra sorrenca, presumiblement formada a partir de l'oxidació de minerals d'urani primàris que contenen vanadi.
Va ser descoberta a Bhimber (Azad Kashmir, Pakistan). També ha estat trobada a Witbank, a Nkangala (Província de Mpumalanga, Sud-àfrica) i a dos indrets de Colorado: la mina Packrat, al comtat de Mesa, i a la mina Blue Strike, al comtat de Montrose.

## Referències

* 1 2 3 «Munirite» (en anglès). Mindat. [Consulta: 7 novembre 2015].
* 1 2 «Munirite» (en anglès). Handbook of Mineralogy. Arxivat de l'original el 16 de juliol 2012. [Consulta: 27 abril 2017].
# The Boat (pel·lícula de 2022)

The Boat és una pel·lícula de thriller italiana del 2022 dirigida per Alessio Liguori i protagonitzada per Marco Bocci, Diane Fleri i Filippo Nigro. S'ha doblat i subtitulat al català.

## Repartiment

* Marco Bocci com a Enrico
* Diane Fleri com a Elena
* Filippo Nigro com a Flavio
* Marina Rocco com a Claudia
* Katsiaryna Shulha com a Martina
* Alessandro Tiberi com a Federico

## Referències

* ↑ «The Boat» (en anglès). The Film Catalogue. [Consulta: 17 novembre 2023].
* ↑ «The Boat (2022)» (en anglès). The A.V. Club. [Consulta: 17 novembre 2023].
* ↑ «The Boat - 2022 - films released 2000 - 2022 - films & docu» (en anglès). Filmitalia. [Consulta: 17 novembre 2023].
* ↑ «THE BOAT». Cinando. [Consulta: 17 novembre 2023].
* ↑ «The Boat». Goita què fan, ara!. [Consulta: 5 desembre 2023].
# Tijuca

«Tijuca» té aquests significats:
* Tijuca (barri), barri de la zona nord de la ciutat de Rio de Janeiro, Brasil
* Tijuca (gènere), gènere d'ocells de la família dels cotíngids
* Parc Nacional de Tijuca, parc nacional a la ciutat de Rio de Janeiro al Brasil
# Conjunt clopen

En topologia, un conjunt obert i tancat o conjunt clopen (contracció de l'anglès closed-open, que vol dir tancat-obert) en un espai topològic és un conjunt que és alhora obert i tancat.

## Exemples

En qualsevol espai topològic X, el conjunt buit i tot l'espai X són dos clopen.
Ara consideri l'espai X que consisteix en la unió dels dos intervals [0, 1] i [2, 3]. La topologia en X s'hereta com la topologia del subespai de la topologia ordinària en la recta real R. En X, el conjunt [0, 1] és clopen, igual que el conjunt [2, 3]. Això és un exemple absolutament típic: sempre que un espai es compongui d'un nombre finit de components connexos disjunts d'aquesta manera, els components seran clopen.
Com a exemple menys trivial, considereu l'espai Q de tots els nombres racionals amb la seva topologia usual, i el conjunt A de tots els nombres racionals més grans que l'arrel quadrada de 2. Utilitzant el fet que √2 no pertany a Q, es pot demostrar fàcilment que A és un subconjunt clopen de Q. (Noti's també que A no és un subconjunt clopen de la recta real R, no és ni obert ni tancat en R.)

## Fets

* Un espai topològic X és connex si i només si els únics conjunts clopen són el conjunt buit i X.
* Qualsevol conjunt clopen és una unió de components connexos (possiblement infinitament molts).
* Si tots els components connexos de X són oberts (com per exemple el cas en què X té un nombre finit de components, o si X és localment connex), llavors un conjunt és clopen a X si i només si és una unió de components connexos.
* Un espai topològic X és discret si i només si cada un dels seus subconjunts és clopen.
* Utilitzant la unió i la intersecció com operacions, els subconjunts clopen d'un espai topològic donat X formen una àlgebra de Boole. Notablement, cada àlgebra de Boole es pot obtenir d'aquesta manera d'un espai topològic convenient: vegeu el teorema de representació de Stone per les àlgebres booleanes.

## Referències

* ↑ «The Open and Closed Sets of a Topological Space - Mathonline». [Consulta: 3 març 2019].
* ↑ «Topology Without Tears - Sidney A. Morris». Arxivat de l'original el 2013-04-19. [Consulta: 15 juliol 2019].
# Graller d'Alsamora

El Graller d'Alsamora, també anomenat Forat llarg, és un avenc de Sant Esteve de la Sarga, al Pallars Jussà, dins de l'àmbit del poble d'Alsamora, del qual pren el nom.
És a 1.554 msnm a la part occidental del Montsec d'Ares, 250 m. al nord-est del cim de la Corona, a la mateixa carena superior, anomenada en aquest lloc Serrat de la Corona.
Obert en terres calcàries del Campanià-Maastrichtià, arriba a una fondària de 98 metres des de la boca. Aquesta boca, d'uns 30 metres de llargària per 5 d'amplària, es presenta mig amagada per la vegetació en un pla inclinat, amb força desnivell entre els dos costats de la boca (uns 10 metres). Sota la boca s'obre un pou força vertical, d'uns 90 metres, amb un estrenyiment important cap a la meitat. Un cop a baix, s'obre una galeria d'uns 80 metres de longitud, que aprofita una fractura del terreny. Fa un pendent pronunciat que es redueix en el seu tram final.
Situat en un territori amb moltes cavitats, el Graller d'Alsamora està envoltat de tot d'altres avencs: a l'oest-nord-oest, el Graller Petit d'Alsamora; al nord-oest, l'Avenc de les Comarques, al nord-nord-oest, el Graller de l'Oró, al nord-est, lo Cambrot i a l'est, a més distància, el Graller del Boixeguer.

## Bibliografia

* DE VALLES, Jordi. "Grallera d'Alsamora". Dins Catàleg Espeleològic de Catalunya. Volum I. Alta Ribagorça. Pallars Jussà. Pallars Sobirà. Vall d'Aran. Barcelona: Espeleo Club de Gràcia, 2008. Sense ISBN.

## Enllaços externs

* Institut Cartogràfic de Catalunya
# Aiyura (arna)

Aiyura és un gènere d'arnes de la família Crambidae.

## Taxonomia

* Aiyura linoptera Munroe, 1974
* Aiyura pyrostrota (Hampson, 1912)

## Referències

* ↑ «GlobIZ search». Global Information System on Pyraloidea. [Consulta: 16 febrer 2011].
# Amphoriscus semoni

Amphoriscus semoni és una espècie d'esponja calcària, marina i amb espícules formades per carbonat de calci. L'esponja pertany al gènere Amphoriscus i a la família Amphoriscidae. El nom científic de l'espècie va ser publicat per primera vegada el 1896 per Ludwig Leonid Breitfuss.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Amphoriscus semoni Breitfuss, 1896. Accessed through: World Register of Marine Species at: http://marinespecies.org/aphia.php?p=taxdetails&id=164209 on 2021-03-13
# Munio Velaz

Munio o Momo Velaz (? - ?), comte d'Àlaba del d. 883 al c. 921. Fill de Vela Jiménez, va casar amb la filla de Sanç I de Navarra, Velasquita Sanxes. Se'l coneix per un esment del 919 al Cartulari de Valpuesta.
# Torre del Castellar

La torre del Castellar és una antiga construcció del municipi de Llançà (Alt Empordà), inclosa en l'Inventari del Patrimoni Arquitectònic de Catalunya.

## Descripció

Està situada a l'extrem de llevant del nucli urbà de la població de Llançà, a la part alta de l'illot del Castellar, actualment unit a la terra ferma mitjançant una esplanada de ciment construïda sobre la platja de la Gola.
Es tracta de les escasses restes conservades d'una torre de planta circular, utilitzada com a torre de senyals o guaita. En concret es conserva un tram del basament de la torre construït damunt la roca, d'uns tres metres de llargada aproximada, i que sobresurt escassos centímetres del terreny. Amida aproximadament un metre d'amplada i és fet amb grans pedres de pissarra escairada, lligades amb morter de calç no gaire consistent. Aquestes romanalles semblen indicar que la torre del Castellar era més aviat de dimensions reduïdes.

## Història

La seva edificació cal remuntar-la cap a l'any 1566, durant el regnat de Felip II. Es tractava d'un dels elements defensius del port de Llançà en el segle xvii, la qual apareix mencionada en diferents documents. Estava dotada de canons, una petita guarnició i una presó. A finals del XVII aquesta torre ja és esmentada com a ruïna després de ser demolida durant la Guerra dels Segadors, o Guerra de Separació, per les tropes franceses.
La unió entre el Castellar i la terra ferma -el turó de la Miranda- s'ha fet fa pocs anys, pels volts del 1970; fa menys encara s'ha construït el port esportiu al racó de migdia del port tancat pel Castellar. També s'anomena «el Castellar de la Palandriu».

## Referències

* 1 2 3 4 «Torre del Castellar». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
# Comtat de Gävleborg

El Comtat de Gävleborg, o Gävleborgs län, és un comtat o län a la costa bàltica de Suècia. Fa frontera amb els comtats d'Uppsala, Västmanland, Dalarna, Jämtland i Västernorrland.

## Municipis

* Bollnäs
* Gävle
* Hofors
* Hudiksvall
* Ljusdal
* Nordanstig
* Ockelbo
* Ovanåker
* Sandviken
* Söderhamn

## Enllaços externs

* Oficina administrativa del comtat de Gävleborg
* Consell del Comtat de Gävleborg
# Colibrí diamant de pit terrós

El colibrí diamant de pit terrós (Heliodoxa rubinoides) és una espècie d'ocell de la família dels troquílids (Trochilidae) que habita boscos, praderies i poblacions dels Andes, a Colòmbia, oest i est de l'Equador i nord-est del Perú.
# Grallera (Cellers)

Grallera és una partida del terme municipal de Castell de Mur, dins de l'antic terme de Guàrdia de Tremp, en terres del poble de Cellers, a prop del límit amb el terme de Sant Esteve de la Sarga i de l'antic límit amb el vell terme de Mur.
Està situat a llevant de la Planta de Grabiel, al sud-est de Canissera. S'estén a l'esquerra de la llau de la Grallera. És també al nord-oest de Cellers.

## Enllaços externs

* Institut Cartogràfic de Catalunya; cal fer dos passos d'aproximació
# Akita

AkitaAkita-shi (秋田市) és una ciutat del Japó i la capital de la Prefectura d'Akita. El setembre de 2013, tenia uns 320.000 habitants i ocupava una superfície de 905,67 km².

## Geografia

La ciutat d'Akita es troba a les planes costaneres centrals de la Prefectura d'Akita, i a l'oest té el Mar del Japó. Hi discorre el riu Omono, pel centre de la ciutat.

## Clima

Akita pertany a la zona de transició corresponent al clima subtropical humit de la classificació climàtica de Köppen (Cfa) i el clima continental humit (Dfa), el seu clima és comparable al de la ciutat de Nova York. Akita té els hiverns freds i amb molta neu (409 cm de neu de mitjana anual). La temperatura mitjana de gener és de -0,1 °C. Els estius, en canvi són càlids, l'agost té una temperatura mitjana de 24,5 °C. La pluviometria anual és de 1713,2 litres.

## Història

La zona on actualment es troba Akita antigament formava part de la Província Dewa. Hi ha les runes de Jizōden dins els límits de la ciutat amb artefactes del paleolític japonès en els períodes Jomon i Yayoi. Durant el període Nara la dinastia Yamato fundà el Castell d'Akita l'any 733 aC. La zona va ser governada per successius clans de samurais en el període Sengoku.
La Prefectura d'Akita es va fundar el 1871. La major part de la ciutat es va cremar durant un incendi l'any 1886.
Durant la Segona Guerra Mundial, el 14 d'agost de 1945, Akita va ser devastada pels bombardeigs, essent aquest el darrer bombardeig de la Segona Guerra Mundial poques hores abans de la rendició del Japó.
L'1 d'abril de 1997, Akita va ser designada oficialment com una de les ciutats importants del Japó amb increment de la seva autonomia. L'11 de gener de 2005, es van fusionar amb Akita les ciutats Kawabe i Yūwa

## Economia

L'economia d'Akita roman fortament depenent de l'agricultura, especialment del cultiu de l'arròs, l'extracció forestal i la mineria. Akita té també els camps de petroli més importants del Japó amb refineries i tèxtil de la seda. Té la Universitat d'Akita, entre d'altres centres educatius. Compta amb l'aeroport d'Akita, port marítim, estació de tren i autopistes.

### Aparicions marianes d'Akita

La Mare de Déu d'Akita és el títol de les aparicions marianes informades el 1973 per la monja Agnes Katsuko Sasagawa en la remota zona de Yuzawadai, prop de la ciutat d'Akita. Aquestes aparicions van ser aprovades per la Santa Seu l'any 1988. L'aprovació de 1988 la va fer el cardenal Joseph Ratzinger, qui més tard va ser el Papa Benet XVI.

## Ciutats agermanades

* - Lanzhou, Xina
* - Passau, Alemanya
* - Malabon City
* - Kenai, Alaska, USA
* - St. Cloud, Minnesota, USA
* - Vladivostok, Rússia, des de 1992
* Hitachiōta, Prefectura d'Ibaraki
* Daigo, Ibaraki

## Enllaços externs

* Web oficial d'Akita (japonès)

## Notes

* ↑ Japan Meteorological Agency
* ↑ Reyher, Charles. Memoirs of a B-29 Pilot, page 146 (Lulu.com 2008): "This superfortress strike unwittingly collapsed a coup in progress at the Japanese Imperial Palace and saved Tokyo from a nuclear strike and ended World War II."
* ↑ «EWTN on Akita approval». Arxivat de l'original el 2011-12-08. [Consulta: 11 maig 2014].
# Anemúrion

Anemúrion o Anemúrium (en grec antic Ἀνεμούριον) era una antiga ciutat de Cilícia. Correspon a la moderna Anamur que es troba a uns 6 km al nord-est de l'emplaçament antic.
Estava situada prop d'un promontori (Anemurium promontorium, 'cap del Vent') que marca el punt més meridional de l'Àsia Menor, enfront de Xipre. Estrabó només menciona el promontori i no la ciutat, però en parlen Plini el Vell, Claudi Ptolemeu i Escílax de Carianda.
Anemúrion ja existia en període hel·lenístic. Les primeres restes daten del segle viii aC quan estava sota la influència o dependència dels reis de Cilícia, i el segle iv aC es menciona per primera vegada com un port important, segons el Periple de Pseudo-Escílax. La ciutat va passar a Roma al segle i aC. L'any 52 Anemúrion va ser assetjada per la tribu local dels clites, dirigida per Troxobor, però Antíoc IV de Commagena va trencar el setge, i després de matar Troxobor i alguns altres caps, va perdonar a la resta. La ciutat romana va tenir molta importància fins que la van conquerir els sassànides l'any 260, i la ciutat va decaure, però va seguir com a seu comercial almenys fins al segle vii, quan els atacs dels àrabs, que ja havien ocupat Xipre van fer la costa insegura.
L'oficial britànic Francis Beaufort va donar a conèixer les ruïnes el 1812. Les restes indiquen que va ser una ciutat important. Va descriure que la ciutat s'abastia per dos aqüeductes excavats a la roca que salvaven els barrancs amb arcades de pedra. Dins de les muralles de la ciutat hi havia dos teatres, un odèon, tombes, banys i una basílica, a part de moltes estructures menors. No va determinar de quina època eren les restes, però diu que els teatres i l'aqüeducte eren construccions romanes.

## Referències

* ↑ Smith, William (ed.). «Anemurium». Dictionary of Greek and Roman Geography (1854). [Consulta: 17 abril 2021].
# Murasaki (cràter)

Murasaki és un cràter d'impacte en el planeta Mercuri de 132 km de diàmetre. Porta el nom de l'escriptora japonesa Murasaki Shikibu (978-1014/1026), i el seu nom va ser aprovat per la Unió Astronòmica Internacional el 1976.
Al llarg de la corona, a la part nord, es troba el cràter Kuiper.

## Referències

* ↑ «Murasaki». Gazetteer of Planetary Nomenclature. United States Geological Survey, 12-10-2016. [Consulta: 14 juny 2017].

## Vegeu també

* Llista de cràters de Mercuri
# Comtat de Haldimand

El comtat de Haldimand (Haldimand County) és un municipi rural a Ontario. El cens de 2011 tenia 44.876 habitants.

## Història

La història del comtat de Haldimand està estretament associada a la del comtat veí de Norfolk. Haldimand es va crear com a comtat el 1800 a partir de part de Norfolk. Porta el nom del governador de Quebec Frederick Haldimand. El 1844, les terres van ser retornades a la Corona per les Sis Nacions. Els dos comtats es van separar fins al 1974, quan es van unir com a regió municipal de Haldimand-Norfolk. El 2001, els comtats es van separar de nou. Tot i que tots dos conserven el nom del comtat per motius històrics, es governen com a municipis simples sense governs inferiors. Haldimand es forma a partir de la fusió de les antigues ciutats de Haldimand i Dunnville, així com de la part oriental de la ciutat de Nanticoke. El febrer del 2006, una disputa sobre les terres a prop de Caledònia enfronta les primeres nacions amb el govern d'Ontario per un desenvolupament residencial en construcció fora de la ciutat que els membres de la nació Mohawk consideren com a propi.

## Zones protegides

* Àrea de conservació de Haldimand
* Parc provincial de Selkirk
* Àrea de conservació de Taquanyah
* Àrea de conservació del bosc de Hedley
* Àrea de conservació de Canborough
* Àrea de conservació de les vies de Ruigrok
* Àrea de conservació d'Oswego
* Àrea de conservació de l'illa Byng
* Parc provincial Rock Point
* Àrea nacional de vida salvatge de l'illa Mohawk

## Demografia

Evolució demogràfica :
| 2001 | 2006 | 2011 | 2016 |
| 43728 | 45212 | 44876 | 45608 |

## Referències

* ↑ Statistique Canada: Haldimand County
# Graller de Palomera

El Graller de Palomera és un avenc del terme de Conca de Dalt, al Pallars Jussà, dins de l'antic terme de Toralla i Serradell, en territori del poble de Serradell.
Està situat al sud-oest del poble de Serradell, en el costat de llevant de la Roca Palomera, ben bé al capdamunt de la cinglera que constitueix tota la cara est d'aquesta roca. S'hi accedeix per una cornisa estreta des de la plataforma superior de la roca. Té una primera cambra d'uns 9 metres de desnivell que duu a un pendent ple de femta de les aus que niuen en aquest graller (d'on el nom). Una segona cambra molt alta, no del tot explorada, s'obre al capdavall del pendent.

## Bibliografia

* DE VALLES, Jordi. "Graller de Palomera". Dins Catàleg Espeleològic de Catalunya. Volum I. Alta Ribagorça. Pallars Jussà. Pallars Sobirà. Vall d'Aran. Barcelona: Espeleo Club de Gràcia, 2008. Sense ISBN.

## Enllaços externs

* Institut Cartogràfic de Catalunya